Saak teen Toanette eers laat vaar | Maroela Media
Die klagtes van bedrog en diefstal wat teen die Boer soek 'n vrou-deelnemer, Toanette Els, aanhangig gemaak is, is Vrydag voorlopig in die Modimolle-landdroshof teruggetrek.
Kol. Moatshe Ngoepe, polisiewoordvoerder van Limpopo, het aan Maroela Media bevestig die saak teen die 23-jarige Els is vir eers laat vaar.
Sy het opslae gemaak toe sy met die elfde seisoen van dié gewilde kykNET-realiteitsreeks aangewys is as die eerste vroueboer in die volle verloop van die program wat genoeg briewe gekry het om op die kassie na 'n liefdesmaat te soek.
Brig. Motlafela Mojapelo, polisiewoordvoerder van Limpopo, het in Julie aan Maroela Media gesê Els is in hegtenis geneem op aanklag van bedrog nadat dit beweer is dat sy 'n veldwagterskursus op Facebook geadverteer het.
"Die klaer het glo R10 000 in 'n bankrekening deponeer vir dié kursus, waarna die beskuldigde die kursus gekanselleer het. Die klaer het 'n terugbetaling van die beskuldigde geëis en sy het belowe om dit terug te betaal. Dié terugbetaling is glo nooit gemaak nie en die klaer het 'n saak van bedrog teen die beskuldigde aanhangig gemaak."
Els het in 'n onderhoud met Hannes van Wyk op Kwêla, wat op 28 Oktober uitgesaai is, haar kant van die saak gestel. Sy het gesê sy bied die kursusse vir R35 000 aan en dat sy en die klaer 'n reëling getref het dat hulle dit kan afbetaal waarna Els 'n betaling van R10 000 ontvang het.
Volgens Els het die klaer se dogter nie die dag van die kursus opgedaag nie en het sy die klaer geskakel waarna die klaer haar ingelig het haar dogter was glo in 'n motorongeluk betrokke. Els het toe glo vir die klaer gesê sy dink daaraan om die kursus uit te stel. "Ek het self vir haar gesê ek sal die geld terugbetaal." Volgens Els het sy die geld terugbetaal en nooit weer van die klaer gehoor nie.
Els het tydens die onderhoud vertel haar ma is onlangs aan limfklierkanker oorlede en dat dit haar ma was wat haar aangemoedig het om aan die program deel te neem. Sy het ook gesê haar lewe het baie verander sedert sy deel is van die program met mense wat haar voorkeer om foto's te neem en geselsies aan te knoop.
Konstabel koelbloedig aan diens vermoor
Verligting ná 9-jarige anemielyer se oorplanting
So vreemde storie,,,,
Waar skryf ek in vir die kursus
Wat is vreemd daaraan, as jy nie n ooreenkoms kan nakom nie, dan is daar geen dienste nie? Hulle kan nog bly wees hulle het die geld terug gekry, my seun het nou net by n mediese assuransie tipe ding aangesluit, hy kan eers dit na drie maande begin gebruik en toe ek dit hoor toe se ek vir hom kanseller dit en kry jou geld terug, hulle betaal dit nie terug nie, al het jy dit nie gebruik nie.
Klink vir my glad nie na bedrog. Waar is die snedige SLIMkoppe wat so lelik kommentaar gelewer het in Aug? Mense moet ophou aannames maak en mense links en regs klaar skuldig bevind.
Kry die oorspronklike beëdigde verklaring wat die "klaer" afgelê het. As die feite nie 100% korrek is nie dan rook jy hulle. Dit klink vir my die "klaer" is net 'n kla kous.